Hypo-pankki: Suomen talous kääntyy taantumaan – alkuvuoden kasvulukuja korjattiin alas päin | Helsingin Uutiset
30.8.2019 08.52
Hypo-pankki: Suomen talous kääntyy taantumaan – alkuvuoden kasvulukuja korjattiin alas päin
Vienti on pitänyt Suomen kasvua vielä yllä, mutta kuluttajien luottamus heikkenee.
Suomen talous kääntyy taantumaan tämän vuoden loppua kohden, ennustaa Suomen Hypoteekkiyhdistys.
Hypon mukaan alkuvuonna kerrytetty talouskasvu riittää vielä pitämään koko vuoden kasvun 1,3 prosentissa.
Ensi vuodelle Hypo odottaa tasan 1 prosentin kasvua.
Hypon mukaan Suomen talous on alkuvuonna ollut vielä kilpailijamaita paremmassa vedossa. Tulevaa on hyvin vaikea ennustaa.
– Saksan ja Ruotsin taloudet painuivat jo pakkaselle ja tartuntatauti uhkaa Suomeakin. Ensi vuoden näkymät ovat poikkeuksellisen sumuiset, Hypon pääekonomisti Juhana Brotherus toteaa tiedotteessa.
Tilastokeskus kertoi perjantaina, että Suomen bruttokansantuote kasvoi huhti–kesäkuussa 1,2 prosenttia viime vuoden vastaavaan aikaan verrattuna.
Alkuvuoden, eli tammi–maaliskuun kasvulukua korjattiin hieman alaspäin, 0,9 prosenttiin.
Talouskasvua pitivät yllä vienti ja investoinnit.
Kuluttajien luottamusta mittaavat kyselyt ovat sen sijaan jo aiemmin ennakoineet hidastumista. Tämä näkyy nyt tilastoissakin.
– Mielenkiintoista, että nyt sakkaa myös yksityisen kulutuksen kasvu, onko syynä luottamuksen heikentyminen? pohti Nordean yksityistalouden ekonomisti Olli Kärkkäinen Twitterissä perjantaina.
Hallitukselta odotetaan nyt kuumeisesti keinoa talouden vahvistamiseksi ja etenkin työllisyyden tuuppaamiseksi uuteen kasvuun.
Juhana Brotheruksen mukaan pääministeri Antti Rinteen (sd.) valitsema elvyttävä suhdannepolitiikka on tässä tilanteessa "onnekkaasti osuvaa", mutta uudistusinto riittämätöntä.
Brotheruksen mukaan hallitus ei tavoita asettamaansa 75 prosentin työllisyyttä.
– Työllisyystavoite täyttyy Etelä-Pohjanmaalla, mutta koko maa jää kauas 75 prosentin tasolta
Maailmantalouden erikoisena yksityiskohtana ovat nyt negatiiviset korot, joiden Brotherus uskoo pysyvän voimassa kauan.
– Myös kotitalouksien talletustilit voivat mennä miinukselle.
Kuluttajien luottamus Suomen talouteen romahti – tulevaisuuteen suhtaudutaan hyvin pessimistisesti27.8.2019 12.35
OP-pankilta synkeä ennuste vuosille 2019–20 – "Suomen talous painuu ryömintävaihteelle"19.8.2019 10.32
Toistaako historia itseään.
Toistaako historia itseään. Taas on käynnissä kauhee vinkuminen reiluista palkankorotuksista naisvaltaisilla aloilla julkisella sektorilla. Sama rumba oli käynnissä 2007 juuri sopivasti ennen lamaa.
Wilzu 30.8.2019 09.47
On syytä muistaa, että yksi
On syytä muistaa, että yksi neuvoteltavista asioista on palkankorotusten tason lisäksi myös niiden ajoitus. Jos siis, niinkuin työnantajat aina haluavat, tehdään pitkiä sopimuksia niin korotukset voidaan sijoittaa myös sopivasti syklien mukaan. Mutta jos Eteläranta-10:stä ja heidän linjaansa myös edustavilta, m.l. yksityiset pankit, kysytään niin koskaan ei ole varaa palkankorotuksiin eikä varsinkaan juuri nyt, on aika mikä tahansa.
Myyryläinen 30.8.2019 11.02
Juttu on vaan siinä, että nyt
Juttu on vaan siinä, että nyt puhuin julkisesta sektorista, joka on jo muutenkin paisunut aivan liian isoksi ja julkisen sektorin palkat maksetaan suurelta osin verovaroin. Eteläranta ei siihen kovin paljoa puutu. Eli ylisuurelle julkiselle sektorille vielä kovat palkankorotukset - ei hyvälle näytä.
Wilzu 30.8.2019 11.56
Sama TES-neuvottelumekaniikka
Sama TES-neuvottelumekaniikka koskee myös julkisen alan neuvotteluja. Toisaalta julkinen sektorimme ei ole mitenkään erityisen suuri. Ja kaikki rahat jotka julkisella sektorilla käytetään pienipalkkaisten palkankorotuksiin valuvat kauppojen kassojen kautta yksityisille sektorille maksusuorituksina. Mutta tokikin olen huomannut, että tuotannollinen tai palvelutoiminta ei ole yksityisten yritysten ansaintalogiikassa aina päälimmäisenä vaan lisäarvoa pyritään kasvattamaan pikemminkin katteita ylöspäin rassaamalla siten, että tarvitsisi tuottaa mahdollisimman vähän ja mahdollisimman paljon mahdollisimman pienen henkilöstön selkänahasta nyhtäen. Sama meno on päässyt ujuttautumaan myös julkiselle puolelle sinne yksityisen voitontavoittelun menettelyjä ujutettaessa.
Myyryläinen 30.8.2019 12.31
TES-neuvottelut alkamassa
TES-neuvottelut alkamassa niin taantumalla jo uhkaillaan. Toisaalta kiitos edellisten hallitusten, kansainväliseen nousukauteen päästiin mukaan kovasti jälkijunassa, sen jo taituttua muualla. Nyt sen sykli toki vaikuttaa tännekin.
Myyryläinen 30.8.2019 10.57
Ei ole kyllä nouduskaan
Ei ole kyllä nouduskaan näkynyt viimeisseen 10 vuoteen
Tatu 30.8.2019 19.12
Jo v. 2009 kansainvälisesti
Jo v. 2009 kansainvälisesti alkanut sykli värähdytti kevyesti, hieman kuin jälkimaininkinaan, myös suomalaista taloutta. Edelliset hallitukset ovat tehneet kaikkensa jotta koko syklin nousuvaiheen vaikutus ei näkyisi tavallisen ihmisen elämässä mutta Sipilän hallituksen ote lipsui siinäkin ja työllisyydessä näkyi pienen pieni virkistyminen. Nyt tuonkin vaikutuksen hiipumisesta yritetään Eteläranta-10:ssä ottaa kaikki ilo irti "maalaamalla piruja TES-kabinettien seinille" sen avulla. Toivottavasti ay-liikkeen neuvottelijat eivät peljästy vaan taistelevat pelvotta työläisten, niin työllisten kuin työttömienkin, etujen puolesta kohti parempaa tulevaisuutta kaikille (p.l. finanssikapitalistit).
Myyryläinen 31.8.2019 09.19
anlepa 23.11.2019 03.34